**Λεμεσός**

**1η εκδρομή – Πόλη Λεμεσού**

Επίσκεψη και ξενάγηση στο Αρχαιολογικό Μουσείο Λεμεσού ή στο Παττίχειο Ιστορικό Μουσείο Λεμεσού.

Περπάτημα στο Δημόσιο Κήπο Λεμεσού δίπλα από τα δύο Μουσεία ή στο Μόλο Λεμεσού.

Οι ξεναγήσεις τα μουσεία μπορούν να γίνουν από λειτουργούς των Μουσείων, αν ζητηθεί έγκαιρα.

**2η εκδρομή – Πόλη Λεμεσού**

Επίσκεψη και ξενάγηση στο Θεατρικό Μουσείο και στο Νέο Μουσείο Καρναβαλιού που βρίσκονται στο ίδιο χώρο στο Πολιτιστικό Κέντρο Πάνος Σολωμονίδης.

Οι ξεναγήσεις στα μουσεία μπορούν να γίνουν από λειτουργούς των Μουσείων, αν ζητηθεί έγκαιρα. Πιθανόν να υπάρξει μικρή χρέωση για την είσοδο σε αυτά τα θεματικά Μουσεία.

**3η εκδρομή – Πόλη Λεμεσού**

Επίσκεψη και ξενάγηση από ξεναγό στο Μεσαιωνικό Μουσείο στο Κάστρο Λεμεσού. Περπάτημα και ξενάγηση στη Παλιά Πόλη (Πλατεία Σαριπόλου/Αγίου Ανδρέα/Μιτέλα). Επίσκεψη στη εκκλησία της Αγίας Νάπας.

**4η εκδρομή – Πόλη Λεμεσού**

Επίσκεψη/ξενάγηση από ξεναγό στο Χαρουπόμυλο και στο Μουσείο Φαρμακευτικής. Περπάτημα και ξενάγηση στη Πλατεία του Μεσαιωνικού Κάστρου, εκκλησία Αγίας Νάπας, πεζόδρομο Αγίου Ανδρέου, Πλατεία Σαριπόλου, Πάρκο Γλυπτικής στο Μόλο, Παλιό Λιμάνι και Μαρίνα Λεμεσού.

**5η εκδρομή - Αμαθούντα**

Επίσκεψη και Ξενάγηση στον Αρχαιολογικό Χώρο Αμαθούντας

Περπάτημα/ξενάγηση στη περιοχή Παλιού Λιμανιού και στο Πάρκο Γλυπτικής στο Μόλο Λεμεσού.

**6η εκδρομή - Κούριο**

Επίσκεψη και ξενάγηση Αρχαίο Κούριο (Ελληνορωμαϊκό Θέατρο και στην Οικία Ευστόλιου) και στο Αρχαίο Στάδιο Κουρίου. Ιερός Ναός Απόλλωνα Ιλάτη.

**7η εκδρομή – Κολόσσι, Ερήμη, Επισκοπή**

Ξενάγηση στο Κάστρο Κολοσσιού και στην εκκλησία του Αγίου Ευσταθίου ή στο Οινομουσείο στην Ερήμη ή στο μικρό αρχαιολογικό Μουσείο Κουρίου στην Επισκοπή.

Περιγραφή

Οι μαθητές σε αυτή την ξενάγηση θα έχουν την ευκαιρία να γνωρίσουν δύο από τους πιο σημαντικούς αρχαιολογικούς χώρους της επαρχίας Λεμεσού αλλά και όλου του νησιού: τo εντυπωσιακό Αρχαίο Βασίλειο του Κουρίου και το αξιόλογο Κάστρο του Κολοσιού. Στο Κούριο, θα δουν το μεγαλόπρεπο ελληνορωμαϊκό Θέατρο (2ο αιώνα π.Χ.) και την Οικία του Ευστόλιου, όπου τα παιδιά θα θαυμάσουν τα ωραία ψηφιδωτά δάπεδα του 5ου αιώνα μ.Χ. και το σύμπλεγμα λουτρών. Ενώ στο Κάστρο στο Κολόσσι, θα έχουν την ευκαιρία να μάθουν για τους Ιππότες του Τάγματος του Αγίου Ιωάννη και για την Κουμανταρία, το γλυκό κρασί του νησιού μας. Τέλος, μπορούν να επισκεφτούν την εκκλησία του Αγίου Ευσταθίου κοντά στο κάστρο Κολοσσιού, την εκκλησία όπου εκκλησιάζονταν οι ιππότες. Στο Αρχαιολογικό Μουσείο Κουρίου, οι μαθητές θα έχουν την ευκαιρία να δούν εκθέματα που βρέθηκαν στη γύρω περιοχή και περιλαμβάνουν κεραμική της Πρώιμης εποχής του Χαλκού, πήλινα αγγεία, χρυσά κοσμήματα της Μυκηναικής εποχής και ένα μεγάλο αριθμό ευρημάτων από το Ιερό του Απόλλωνα Υλάτη. Επίσης, θα επισκεφθούν το ιερό του Θεού Απολλωνα Υλάτη, θεού των Δασών και Προστάτη του Κουρίου. Το Ιερό του Θεού ήταν σημαντικο κέντρο λατρείας από τον 8ο π.Χ. μέχρι και τον 4ο μ.Χ. αιώνα.

**8η εκδρομή – Όμοδος, Βάσα**

Επίσκεψη και ξενάγηση στο Μοναστήρι του Τιμίου Σταυρού, στο Μουσείο Απελευθερωτικού Αγώνα 1955-59, στο εκκλησιαστικό Μουσείο και στο Μουσείο Δαντέλας –Πιπίλας που βρίσκονται στον περίγυρο του Μοναστηριού στο Λινό (αναπαλαιωμένο πατητήρι). Πρόγευμα στο πάρκο δίπλα από χώρο στάθμευσης. Μουσείο Ζιβανίας, Μουσείο Δημοτικής Εκπαίδευσης.

**9η εκδρομή – Λάνια, Δωρός**

Επίσκεψη και ξενάγηση στο χωριό Λάνια στο Μουσείο Κουμανδαρίας, Μουσείο Ελαιόμυλου, Μουσείο Σκάρπαρη και στο Λινό. Στάση στη Βρύση του χωριού, όπου τα παιδιά θα ανακαλύψουν μέσω της πιο κάτω εφαρμογής στο κινητό εκπαιδευτικού τον Δρακοντα που θα τους πει μια μικρή ιστορία για τη Λάνια [https://heartlandoflegends.com/dragons-of-the-heartland/#](https://heartlandoflegends.com/dragons-of-the-heartland/) Περιδιάβαση το χωριό Δωρός και επίσκεψη στη εκκλησία Αγίου Επιφάνίου ή στο οινοποιείο Κουμανταρίας Καρσεράς.

**10η εκδρομή – Άρσος, Μαλλιά**

Επίσκεψη σε οινοποιείο στη Μαλλιά και ξενάγηση και περιδιάβαση στο χωριό Άρσος. Επίσκεψη στη εκκλησία Αγίου Φιλίππου και στο Μουσείο Λαικής Τέχνης ή σε εργαστήριο παρασκευής παραδοσιακών προιόντων.

**11η εκδρομή - Άγιος Μάμας, Μονάγρι**

Επίσκεψη και ξενάγηση σε οινοποιείο-μουσείο Κουμανταρίας και επίσκεψη στο Μουσείο Λαικής Τέχνης και στη συνέχεια επίσκεψη/περιδιάβαση στο χωριό Μονάγρι στο Μοναστήρι Αρχαγγέλου Μιχαήλ ή σε εργαστήριο μελιού.

**12η εκδρομή – Κοιλάνι, Βουνί**

Στο Κοιλάνι θα επισκεφθούν και θα ξεναγηθούν στη εκκλησία της Αγίας Μαύρης, σε ένα από τα οινοποιείο της περιοχής ή θα επισκεφθούν το Περιβαλλοντικό Κέντρο και θα περπατήσουν στα δρομάκια του χωριού. Στη συνέχεια, θα μεταβούν στο χωριό Βουνί, όπου θα περπατήσουν στα δρομάκια του χωριού και θα επισκεφθούν τις χαβούζες του χωριού, το οινολογικό μουσείο ή το μουσείο Λαικής Τέχνης.

Περιγραφή

Οι μαθητές θα έχουν την ευκαιρία να γνωρίσουν παραδοσιακά χωριά της Επαρχίας Λεμεσού. Θα πάρουν πληροφοριές για την παραγωγή κρασιού και κουμανταρίας και θα γνωρίσουν παραδοσιακούς και θρησκευτικούς χώρους στα πιο πάνω χωριά. Στα οινοποιεία και στα εργαστήρια ενδέχεται να υπάρξει χρέωση.

**13η εκδρομή – Τρόοδος, Πλάτρες**

Επίσκεψη στο Βοτανικό Κήπο Τροόδους, ξενάγηση από Λειτουργό του Τμήματος Δασών (Τηλ. 25752490). Επίσκεψη στο Κέντρο Επισκεπτών του Γεωπάρκου Τροόδους, ξενάγηση από Λειτουργό του Πάρκου (Τηλ. 25752401). Σταθμός στη Πλατεία Πλατρών ή στη Πλατεία Τρόοδους. Στάση στη βρύση της Ρωξάνης στις Πλάτρες όπου τα παιδιά θα ανακαλύψουν μέσω της πιο κάτω εφαρμογής στο κινητό εκπαιδευτικού τον Δρακοντα που θα τους πει μια μικρή ιστορία για τις Πλάτρες [https://heartlandoflegends.com/dragons-of-the-heartland/#](https://heartlandoflegends.com/dragons-of-the-heartland/)

**14η εκδρομή –** **Αγρός, Κυπερούντα**

Ξενάγηση και περιδιάβαση στο χωριό και επισκέψεις στα εργαστήρια παρασκευής αλλαντικών, ροδοστάγματος και γλυκών του χωριού. Επίσκεψη στη Πλατεία του Κάβουρα όπου θα δουν την βρύση του Κάβουρα και μέσω της πιο κάτω εφαρμογής στο κινητό εκπαιδευτικού τον Δρακοντα που θα τους πει μια μικρή ιστορία για τον Αγρό [https://heartlandoflegends.com/dragons-of-the-heartland/#](https://heartlandoflegends.com/dragons-of-the-heartland/) Εκκλησία Αγίου Αρσενίου στην Κυπερούντα

**15η εκδρομή – Φοινί**

Ξενάγηση και περιδιάβαση στο χωριό και επισκέψεις στα εργαστήρια παρασκευής λουκουμιών/αγγειοπλαστικής/παραδοσιακής καρέκλας. Στάση στη βρύση της Μαρικκούς στην είσοδο του χωριού όπου θα ανακαλύψουν μέσω της πιο κάτω εφαρμογής στο κινητό εκπαιδευτικού τον Δρακοντα που θα τους πει μια μικρή ιστορία για το Φοινί [https://heartlandoflegends.com/dragons-of-the-heartland/#](https://heartlandoflegends.com/dragons-of-the-heartland/)

**16η εκδρομή – Πελένδρι**

Ξενάγηση και περιδιάβαση στο χωριό και επισκέψη στη εκκλησία του Τιμίου Σταυρού και επίσκεψη σε οινοποιείο της περιοχής ή σε εργαστήριο αλλαντικών ή παραγωγής μελιού ή παραγωγής παραδοσιακού ψωμιού.

Περιγραφή

Οι μαθητές θα έχουν την ευκαιρία να μάθουν γενικά για τον φυσικό πλούτο, την χλωρίδα, την πανίδα και τα πετρώματα του Τροόδους. Μπορούν να επισκεφθούν την εκκλησία του Τιμίου Σταυρού στο Πελέντρι που συγκαταλέγεται στις 10 εκκλησίες της Κύπρου που ανήκουν στα μνημεία παγκόσμιας κληρονομιάς της UNESCO. Στον Αγρό μία από τις βιοτεχνίες παρασκευής αλλαντικών, ροδοστάγματος και γλυκών. Στο Φοινί, μπορούν να επισκεφθούν τα εργαστήρια των αγγειοπλαστών, του φοινιώτικου λουκουμιού, και της παραδοσιακής καρέκλας. Στα εργαστήρια ενδέχεται να υπάρξει χρέωση.